**Bombardier bidrar i utbyggingen av ERTMS-teknologi i Norge**

**Berlin, December 2, 2011 –** Bombardier Transportation spiller en viktig rolle i et resignaleringsprogram som fortsatt er under planlegging, med mål å implementere European Rail Traffic Management System (ERTMS) Level 2 i Norge. Bombardier skal levere sitt *BOMBARDIER INTERFLO450* ERTMS Level 2 togstyringssystem på Østfoldbanens Østre Linje. Dette er en erfaringsstrekning for et senere program som tar sikte på å skifte ut landets nåværende aldrende signalanlegg med de mest moderne systemer, basert på felleseuropeisk standard.

Når systemet er i full drift, vil den oppgraderte strekningen fra Ski til Sarpsborg dekke 80 km med enkeltsporet jernbane, 7 stasjoner og 16 planoverganger. En strategi for videre utbygging av ERTMS ventes å bli del av neste Nasjonal Transport Plan for årene 2014 til 2023.

Som ledende leverandør av ERTMS løsninger/teknologi for den nordiske regionen har Bombardier omfattende rammeavtaler på plass for utrulling av så vel infrastruktur som ombordutrustning i Sverige samt rammeavtale for ombordteknologi i Norge. Nylig oppnådde milepæler omfatter idriftsetting av den første høyhastighets level 2- utstyrte linje i Sverige – Botniabanan som er utstyrt med *INTERFLO* 450 – og verdens første implementering av Bombardiers nye Regional løsning *INTERFLO* 550, som er levert på pilotlinjen Västerdalsbanan i Sverige.

Thomas Bimer, leder av Rail Control Solutions, Nordic, Bombardier Transportation sier: “Bombardier har en ledende posisjon i ERTMS markedet og i det nordiske signalmarkedet, spesielt med vårt hovedkvarter plassert i Stockholm. Vår økende tilstedeværelse i det norske markedet er en bekreftelse på vår evne til å levere ERTMS systemer både i denne regionen og globalt.”

Klas Wåhlberg, Bombardier Transportation’s Chief Country Representative for Norge sier: “Bombardier er sterkt tilstede i Norge, hvor vi har levert alle høyhastighetstog til NSB, og majoriteten av elektriske lokomotiv, inkludert det seneste *BOMBARDIER* *TRAXX* til Cargonet. Vår divisjon Services er også igang med ombygging av vogner for NSB. Vi ser frem til å fortsette vår lange relasjon med våre kunder og å arbeide sammen om fremtidige utviklingsprogrammer.”

Med sterkt bidrag i utviklingen av ERTMS- teknologi, er *BOMBARDIER* *INTERFLO* ERTMS Level 1 og Level 2 løsninger i drift eller under leveranse i 16 land rundt om i Europa og i Asia på mer enn 2500 kjøretøy og 15 000 km med spor. Som i Sverige og nå snart i Norge, er systemene implementert på høyhastighets ERTMS Level 2-utstyrte linjer i Kina samt er i drift i Korea, Taiwan og Spania. Bombardier har også levert de første ERTMS- implementeringene i Algerie og Polen og har nylig startet prosjekter i Kroatia og Ungarn.

**Om Bombardier Transportation**Bombardier Transportation, en globalt ledende aktør innen jernbaneteknologi, tilbyr jernbanebransjens bredeste portefølje av innovative produkter og tjenester som setter nye standarder i bærekraftig mobilitet. *BOMBARDIER* *ECO4* teknologien – som bygger på de fire hjørnestenene energi, effektivitet, økonomi og økologi – sparer energi, beskytter miljøet og hjelper til å forbedre togets totale ytelse. Bombardier Transportation har sitt hovedkvarter i Berlin, i Tyskland og er representert i over 60 land. Selskapet har en installert base på over 100,000 kjøretøy på verdensbasis.

Om Bombardier
Bombardier Inc. er en verdensledende produsent av innovative transportløsninger, fra kommersielle fly og forretningsfly til utstyr, systemer og tjenester for jernbanetransport. Bombardier Inc. er et globalt selskap med hovedkvarter i Canada. Selskapets omsetning for regnskapsåret med avslutning 31. Januar, 2011, var $17.7 milliarder, aksjene omsettes på Torontobørsen (BBD). Bombarider er listet som indekskomponent under Dow Jones Sustainability World og North America indeksen. Nyheter og informasjon er tilgjengelig på [www.bombardier.com](http://www.bombardier.com/) eller vi kan følges på Twitter @Bombardier.

Melding til pressen
For pressemeldinger, relatert materiale og foto, besøk vårt media senter på [www.bombardier.com/en/transportation/media-centre](http://www.bombardier.com/en/transportation/media-centre).
Følg Bombardier Transportation på Twitter [@BombardierRail](http://www.twitter.com/BombardierRail).

*BOMBARDIER*, *INTERFLO, TRAXX* and *ECO4* are trademarks of Bombardier Inc. or its subsidiaries.

**For informasjon**Klas Wåhlberg
+46 10 852 7585
klas.wahlberg@se.transport.bombardier.com

[www.theclimateisrightfortrains.com](http://www.theclimateisrightfortrains.com)